[image: image1.jpg]\
a i]esuites




[image: image2.jpg]


[image: image4.jpg]




PE 2014/6 - 31 Juliol 2014

Circular 2:
Commemoració del primer Any Jubilar del Camí Ignasià



Estimat Superior i companys jesuïtes, amics i amigues de la Companyia de Jesús:


Per a molts no ha passat desapercebut el naixement d'una nova peregrinació a Espanya, el Camí Ignasià, concebut de la mà de l'autobiografia de sant Ignasi i de dels seus Exercicis Espirituals. El treball de construcció d'aquesta nova ruta, iniciat a finals de 2010 i encomanat a un grup de jesuïtes i amics de l'espiritualitat ignasiana, ha donat com a fruit la creació de l'Obra Apostòlica Camí Ignasià (OACI), constituïda oficialment avui, 31 de juliol de 2014, dependent del Provincial d'Espanya.


La seva missió és mantenir viu l'esperit ignasià en els gairebé 700 kms. de peregrinació que uneixen el santuari de Loyola amb el de la Cova de Manresa. A dia d'avui, més de 400 pelegrins i pelegrines han viscut ja aquesta experiència, estrangers gairebé la meitat d'ells, procedents de llocs tan remots com Austràlia o Corea del Sud.


Encara que sembli llunyà, el proper 2021-2022 celebrarem la conversió a nostre Senyor del jove Íñigo de Loiola en la seva casa natal d'Azpeitia. Allò va ser l'inici de la seva peregrinació personal cap a Jerusalem, que va tenir un moment crucial a Manresa. Va ser allà on va posar el fonament de l'espiritualitat que va transformar i segueix transformant tantes persones al major amor i servei diví. Es compliran 500 anys d'aquest fet crucial en la vida de sant Ignasi i, per què no dir-ho, també en la nostra. Sense aquests mesos de vida dedicada al discerniment entre 1521 i 1522, avui no seríem aquí.


Volem celebrar el naixement de l'OACI. A ningú se li escapa el gran valor que tenen els pelegrinatges a la nostra pràctica de fe com a instrument de trobada amb Déu i de creixement personal, fora de l'àmbit normal on discorren les nostres vides. Quantes conversions es produeixen en les peregrinacions! Quantes reformulacions del passat, per orientar millor el futur! Quantes trobades amb Déu que, de forma inesperada, recondueixen una vida mediocre! Els que acompanyeu en peregrinacions o els que heu fet aquesta experiència personal, sabeu bé del que us parlo. Certament, el Camí Ignasià és un instrument al servei de la major glòria de Déu.


Per potenciar aquest instrument i per commemorar tal com es mereix aquest 500 aniversari, amb el beneplàcit i suport de Mons. José Ignacio Munilla Aguirre, Bisbe de Sant Sebastià, i de Mons Romà Casanova i Casanova, Bisbe de Vic, se celebraran dos ANYS DE COMMEMORACIÓ JUBILAR en els santuaris de Loiola i Manresa, així com al llarg del Camí Ignasià entès com a experiència continuada dels Exercicis Espirituals. Els dos anys transcorreran, un, del 31 juliol 2015 al 31 juliol 2016 i, un altre, del 31 juliol 2021 al 31 de juliol de 2022. Els considerem diferents per dos motius: el 2015-2016, per ser l'any en què proclamem l'inici oficial d'aquesta nova ruta de peregrinació; el 2021-2022, per ser l'any de la conversió i peregrinació de sant Ignasi. El primer Any Jubilar ens ajudarà a preparar per celebrar el segon amb més profunditat i desig. El tancament de cada un d'ells coincideix amb la celebració en diumenge de la solemnitat de sant Ignasi.


Us convido a jubilar aquests dos anys, donant gràcies a Déu per tots els beneficis que el Senyor ens ha concedit i a viure'ls a través d'aquesta peregrinació del segle XXI, la continuïtat de la qual desitgem per a les generacions futures.


Que tingueu una joiosa celebració d'aquest dia de sant Ignasi, el pelegrí, imitant el seu Senyor, Aquell que va fer de la Seva vida la novetat de Déu per al món,

Francisco José Ruiz Pérez, SJ


